Účastník olympijských hierÚčastník olympijských hier

**Vasilij Nikolajevič Pankov** (rus. Василий Николаевич Панков), biel. Васіль Мікалаевіч Панкоў – Vasiľ Mikalajevič Pankov (\* 15. august 1968, Minsk) je bývalý bieloruský hokejista, v súčasnosti tréner prvého ženského celku v histórii Bieloruska Pantera Logojsk. Hrával v rokoch 1986 až 2002 na pozícií útočníka. Jeho mladší brat Dmitrij je tiež bývalý bieloruský hokejový reprezentant.

So svojou kariérou začal v drese Dinama Minsk, kde odohral deväť sezón. V sezónach 1993-94 a 1994-95 získal v jeho drese majstrovský titul a zároveň bol v týchto sezónach zaradený do All-Star bieloruskej ligy. V roku 1995 získal ocenenie Najlepší hráč ligy. Po sezóne 1994/95 prestúpil do ruského superligového klubu Lada Togliatti, kde odohral dve sezóny. Vo svojej prvej sezóne v drese Togliatti získal ligový titul a zároveň aj európsky pohár. Celkovo odohral za tento klub 111 zápasov v lige, v ktorých si pripísal 67 bodov.

Pred sezónou 1997/98 sa stal posilou slovenského extraligového klubu HC Slovan Bratislava. Za Slovan odohral tri sezóny v ktorých dvakrát získal majstrovský titul. V roku 2000 prestúpil do nemeckého klubu Augsburger Panther.

Reprezentácia
-------------

Pankov bol od roku 1994 stabilným členom bieloruskej reprezentácie. Reprezentoval Bielorusko na Majstrovstvách sveta C-kategórie 1994 a 1995, B-kategórie 1997, Zimných olympijských hrách 1998 a 2002 a Majstrovstvách sveta A-kategórie 1999, 2000 a 2001. Na Zimných olympijských hrách 1998, na ktorom obsadilo Bielorusko 4. miesto, mal po zápase o tretie miesto pozitívny nález na nandrolón v krvi.

### Reprezentačná štatistika

| Podujatie |
| --- |
|  Z  |  G  |  A  |  B  | TM | +/- | Miesto |
| MS C 1994 | 6 | 4 | 2 | 6 | 8 |  | 2. |
| MS C 1995 | 4 | 4 | 2 | 6 | 4 |  | 1. |
| MS B 1997 | 7 | 4 | 2 | 6 | 33 | +4 | 1. |
| ZOH 1998 | 7 | 1 | 0 | 1 | 6 | -4 | 7. |
| MS 1999 | 6 | 2 | 1 | 3 | 31 | -1 | 9. |
| MS 2000 | 6 | 1 | 1 | 2 | 4 | -2 | 9. |
| MS 2001 | 6 | 1 | 3 | 4 | 35 | -2 | 14. |
| ZOH 2002 | 9 | 1 | 1 | 2 | 4 | -2 | 4. |

Trénerská dráha
---------------

Od roku 2005 pôsobí ako tréner pri Bieloruskom národnom hokejovom mužstve do 18 rokov. Na MS juniorov 2007 bol asistentom trénera Andreja Gusova a o rok neskôr bol hlavným trénerom.

V roku 2010 sa stal trénerom novovzniknutého bieloruského ženského celku Pantera z mestečka Logojsk. Ide o prvý ženský klub v histórii Bieloruska a v sezóne 2010/11 v ňom budú pôsobiť aj dve slovenské olympioničky Petra Pravlíková a Martina Veličková. Pantera bola v sezóne 2010/11 účastníkom spoločnej lotyšsko-estónsko-bieloruskej ligy, ktoraj sa stala víťazom.

Referencie
----------

1. ↑  sports-reference.com
2. ↑   *Slovanista Vasilij Pankov si zajtra v Jaroslavli zahrá v Eurolige proti bratovi Dmitrijovi* [online]. SME.sk, 6. október 1997. Dostupné online. [nefunkčný odkaz]
3. ↑   *Bělorus Vasilij Pankov na olympiádě dopoval* [online]. idnes.cz, 6. marec 2002. Dostupné online.
4. ↑   *ROSTER: Belarus* [online]. hockeycanada.ca. Dostupné online.
5. ↑  Belarus Entry List
6. ↑   *ROSTER: Belarus* [online]. hockeycanada.ca. Dostupné online.
7. ↑  Dve Slovenky v prvom bieloruskom ženskom tíme[nefunkčný odkaz]
8. ↑  Výsledky a štatistiky na stránke Lotyšskej hokejovej federácie (po lotyšsky)

Externé odkazy
--------------

* Biografické informácie a štatistiky na Eliteprospects.com, alebo Eurohockey.com, alebo The Internet Hockey Database